
Nr. 2.352 din 16 aprilie 2021
RAPORT

al compartimentului de resort din aparatul de specialitate al primarului la proiectul de hotărâre privind aprobarea cuantumului  și numărului burselor școlare, elevilor  de la Școala Gimnazială „Ion MAREȘ” Vulcana-Băi
         Art. 136 alin. (8) lit. b) din Ordonanța de Urgență a Guvernului nr. 57/2019, prevede că „Fiecare proiect de hotărâre înscris pe ordinea de zi a şedinţei consiliului local este supus dezbaterii numai dacă este însoţit de: rapoartele compartimentelor de resort din cadrul aparatului de specialitate al primarului”.
Primarul comunei a inițiat un proiect de hotărâre privind aprobarea cuantumului  și numărului burselor școlare, elevilor  de la Școala Gimnazială „Ion MAREȘ” Vulcana-Băi

           Temeiurile juridice sunt:
a) art. 15, art. 32, art. 120 alin. (1)  și art. 121 alin. (1) și alin. (2)  din Constituția României, republicată;

b) art. 10 pct. 3 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;

c) art. 7 alin. (2) din Codul civil al României, adoptat prin Legea nr. 287/2009, republicat, cu modificările și completările ulterioare; 

e) art. 82 alin. (2) și art. 105 alin. (2) lit. d) din Legea educaţiei naţionale nr. 1/2011, cu modificările şi completările ulterioare;
f) art. 1 alin. (2), art. 3, art. 95 alin. (2), art. 96, art. 98, art. 105 alin. (1) art. 129 alin. (1), alin. (2) lit. d) și alin. (7) lit. a), art. 139, art. 197, art. 198 și art. 199 din Ordonanța de urgență a Guvernului  nr. 57/2019 privind Codul administrativ, cu modificările și completările ulterioare,

f) art. 3 alin. (2), art. 31, art. 40-40 și art. 80-83  din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare;

                g) Hotărârii Guvernului  nr. 1064/2020 pentru aprobarea cuantumului minim al burselor de performanţă, de merit, de studiu şi de ajutor social pentru elevii din învăţământul preuniversitar de stat, cu frecvenţă, care se acordă în anul şcolar 2020-2021;

               h) Ordinului ministrului educaţiei, cercetării, tineretului şi sportului privind aprobarea Criteriilor generale de acordare a burselor elevilor din învăţământul preuniversitar de stat, nr. 5576/2011, cu modificările și completările ulterioare.
                Elevii de la cursurile cu frecvenţă din învăţământul preuniversitar de stat beneficiază lunar de burse de performanţă, de burse de merit, de burse de studiu şi de burse de ajutor social.
                HG. 1064/2020 stabilește cuantumul minim al burselor școlare de 100 lei.

                Din sume defalcate s-a repartizat comunei, cu destinația burse școlare, suma de 22.000 lei, care este cuprinsă în bugetul local pe anul 2021.

                 Ordinul  MECT   nr. 5576/2011 aprobă criteriile generale de acordare a burselor elevilor din învăţământul preuniversitar de stat
              Bursele de care pot beneficia elevii de la cursurile cu frecvenţă din învăţământul preuniversitar de stat, numite în continuare burse, sunt: burse de performanţă, burse de merit, burse de studiu şi burse de ajutor social. 

               Bursele de performanţă se acordă elevilor care se încadrează în cel puţin unul din cazurile următoare: 

   a) au obţinut locurile I, II sau III la etapele naţionale ale olimpiadelor şi concursurilor şcolare naţionale organizate de Ministerul Educaţiei, Cercetării, Tineretului şi Sportului, denumit în continuare MECTS; 

   b) s-au calificat în loturile de pregătire organizate de MECTS pentru competiţiile internaţionale; 

   c) au obţinut locurile I, II sau III la etapele naţionale ale competiţiilor/concursurilor cultural-artistice, cu caracter sportiv sau cu caracter tehnico-ştiinţific, de nivel naţional, organizate de MECTS. 

              Lista olimpiadelor şi concursurilor naţionale, precum şi lista competiţiilor/concursurilor pentru care se acordă bursele de performanţă menţionate la alin. (1) va fi actualizată şi va fi făcută publică de MECTS, anual, până la data de 1 octombrie. 

               Bursele de performanţă obţinute  se acordă pe perioada anului şcolar următor celui în care s-au obţinut rezultatele. 

               În perioada de acordare a bursei, elevii pot pierde bursa dacă nota la purtare într-un semestru este mai mică de 10. 

             Bursele de merit şi bursele de studiu se acordă elevilor de la cursurile cu frecvenţă din învăţământul preuniversitar de stat, în funcţie de rezultatele obţinute la învăţătură. 

             Bursele de merit se acordă elevilor care se încadrează în cel puţin unul din cazurile următoare: 

   a) au rezultate deosebite la învăţătură: au obţinut media generală de cel puţin 8,50 şi nota 10 la purtare în anul şcolar anterior, respectiv în primul semestru al anului şcolar, pentru elevii aflaţi în clasele de început ale învăţământului primar, gimnazial, liceal sau profesional; 

   b) au obţinut locurile I, II sau III la etapele judeţene ale olimpiadelor şi concursurilor şcolare naţionale organizate de MECTS; 

   c) au obţinut locurile I, II sau III la etapele judeţene ale competiţiilor/concursurilor cultural-artistice, cu caracter sportiv sau cu caracter tehnico-ştiinţific, de nivel naţional, organizate de MECTS. 

          Bursele de merit obţinute  se acordă începând cu semestrul al II-lea pentru elevii aflaţi în clasele de început ale învăţământului primar, gimnazial, liceal sau profesional, respectiv începând cu semestrul I, pentru elevii aflaţi în celelalte clase ale învăţământului primar, gimnazial, liceal sau profesional. 

            Lista elevilor care beneficiază de bursele de merit obţinute este revizuită semestrial, în funcţie de modificările intervenite în situaţia şcolară a elevilor. 

             Lista olimpiadelor şi concursurilor naţionale, precum şi a competiţiilor/concursurilor cultural-artistice, cu caracter sportiv sau cu caracter tehnico-ştiinţific, pentru care se acordă bursele de merit va fi actualizată şi va fi făcută publică de MECTS, anual, până la data de 1 octombrie. 

              Bursele de merit obţinute în baza prevederilor  se acordă pe perioada anului şcolar care urmează anului în care s-au obţinut rezultatele . 

              În perioada de acordare a bursei, elevii pot pierde bursa dacă nota la purtare este mai mică de 10.  

                Bursa de studiu se acordă elevilor care provin din familii cu un venit lunar mediu pe membru de familie pe ultimele 3 luni cel mult egal cu salariul minim pe economie şi care îndeplinesc simultan condiţiile: au media generală peste 7,00 şi nota 10 la purtare în semestrul anterior celui în care se acordă bursa. 

                 Bursele de studiu sunt revizuite semestrial, în funcţie de modificările intervenite în veniturile nete lunare ale familiei şi în situaţia şcolară a elevilor. 

                Bursele de studiu se acordă începând cu semestrul al II-lea, pentru elevii aflaţi în clasele de început ale învăţământului primar, gimnazial, liceal sau profesional, respectiv începând cu semestrul I, pentru elevii aflaţi în celelalte clase ale învăţământului primar, gimnazial, liceal sau profesional.  

                Bursele de ajutor social se acordă elevilor, la cerere, în funcţie de situaţia materială a familiei sau a susţinătorilor legali. 

                 Bursele de ajutor social se acordă la începutul anului şcolar şi sunt revizuite semestrial, în funcţie de modificările intervenite în veniturile nete lunare ale familiei. 

                 Pot păstra bursa elevii promovaţi şi cu nota 10 la purtare.  

                Bursele de ajutor social se acordă următoarelor categorii de elevi înscrişi la cursurile cu frecvenţă din învăţământul preuniversitar de stat: 

   a) orfani de ambii părinţi sau bolnavi de TBC şi care se află în evidenţa dispensarelor şcolare ori bolnavi de diabet, boli maligne, sindromuri de malabsorbţie grave, insuficienţe renale cronice, astm bronşic, epilepsie, cardiopatii congenitale, hepatită cronică, glaucom, miopie gravă, boli imunologice sau infestaţi cu virusul HIV ori bolnavi de SIDA, sau care suferă de poliartrită juvenilă, spondilită anchilozantă ori reumatism articular, handicap locomotor; Acordarea burselor pentru motive medicale se face pe baza certificatului eliberat de medicul specialist şi avizat de medicul de familie/medicul de la cabinetul şcolar; 

   b) elevi din mediul rural, care sunt şcolarizaţi într-o altă localitate, întrucât nu au posibilitatea să studieze într-o unitate de învăţământ din localitatea de domiciliu; 

   c) elevi proveniţi din familii care îndeplinesc în mod cumulat următoarele condiţii: 

   1. nu realizează un venit net mediu lunar, pe ultimele 12 luni, pe membru de familie, mai mare de 50% din salariul minim net pe economie; 

   2. nu deţin terenuri agricole cu o suprafaţă mai mare de 20.000 mp, în zonele colinare şi de şes, şi de 40.000 mp, în zonele montane.  
Față de cele ce preced, consider necesar, oportun și legal proiectul de hotărâre și propun adoptarea acestuia în forma prezentată de inițiator.
  
Data:   14 aprilie 2021                                              Întocmit,
                                                                             Andreea-Georgiana MOROȘANU
